3.7.2009 Jurnalul Oficial al Uniunii Europene L 173/3 REGULAMENTUL (CE) NR. 579/2009 AL COMISIEI din 2 iulie 2009 de stabilire a cantității complementare de zahăr brut din trestie de zahăr originar din statele ACP şi India pentru aprovizionarea rafinăriilor în perioada cuprinsă între 1 octombrie 2008 şi 30 septembrie 2009 COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 153 alineatul (4), coroborat cu articolul 4, întrucât: (1)  Articolul 153 alineatul (4) din Regulamentul (CE) nr. 1234/2007 prevede că aplicarea taxelor de import asupra cantității complementare importate de zahăr din trestie de zahăr originar din statele menționate în anexa XIX la regulamentul respectiv se suspendă pe durata anilor de piață 2008/2009, în scopul asigurării unei aprovizionări adecvate a rafinăriilor Comunității. (2) Cantitatea complementară se stabilește în conformitate cu articolul 19 din Regulamentul (CE) nr. 950/2006 al Comisiei din 28 iunie 2006 de stabilire a normelor de aplicare, pentru anii de comercializare 2006/2007, 2007/2008 și 2008/2009, privind importul şi rafinarea produselor din sectorul zahărului în cadrul anumitor contingente tarifare şi acorduri preferențiale (?), pe baza unui bilanţ comunitar previzional de aprovizionare cu zahăr brut. Pentru anul de comercializare 2008/2009, bilanțul indică necesitatea de a importa o cantitate complementară de zahăr brut pentru a satisface necesarul de aprovizionare a rafinăriilor din Comunitate. (3) În vederea garantării unui nivel suficient de aprovizionare cu zahăr brut pentru ca rafinăriile din Comunitate să își poată acoperi necesarul tradițional de aprovizionare, cantitatea complementară trebuie alocată țărilor terțe în cauză, astfel încât să se asigure livrarea completă. Pentru India, se consideră potrivit să se mențină o cantitate inițială de 10 000 de tone. În ceea ce privește necesarul de aprovizionare rămas, trebuie stabilită o cantitate globală pentru statele ACP, care s-au angajat în mod colectiv să pună în aplicare proceduri de repartizare între ele a cantităților pentru a asigura aprovizionarea adecvată a rafinăriilor. ( Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Pentru perioada cuprinsă între 1 octombrie 2008 şi 30 septembrie 2009, cantitatea complementară de zahăr brut din trestie de zahăr destinat rafinării de la codul NC 1701 11 10, după cum se prevede la articolul 153 alineatul (4) din Regulamentul (CE) nr. 1234/2007, este de: (a) 127 547 de tone exprimate în zahăr alb, originare din statele enumerate în anexa XIX la Regulamentul (CE) nr. 1234/2007, cu excepția Indiei; (b) 10 000 de tone exprimate în zahăr alb, originare din India. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 2 iulie 2009. Pentru Comisie Mariann FISCHER BOEL Membru al Comisiei () JO L 299, 16.11.2007, p. 1. () JO L 178, 1.7.2006, p. 1.